
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO VALSTYBINEI TEISMO MEDICINOS TARNYBAI
	
[bookmark: _GoBack]2021 m. rugsėjo 24 d. Nr. TS-233
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio                    3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei Valstybinės teismo medicinos tarnybos 2021 m. liepos 21 d. raštą Nr. (1.9 Mr) SD-319 „Dėl laikino naudojimosi patalpomis mirusiųjų asmenų teismo medicinos tyrimų atlikimui“, Kėdainių rajono savivaldybės taryba n u s p r e n d ž i a:
1. Perduoti Valstybinei teismo medicinos tarnybai (kodas 191351330) 2 metams panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 48,05 kv. m bendro ploto patalpas (indeksai 12, 13, 20) pastate, plane pažymėtame 4D1p, unikalus numeris 5396-6000-7043, Kėdainių m., Budrio g. 5. Turto panaudojimo paskirtis – teismo medicinos ekspertizių ir tyrimų atlikimui.
	2. Įgalioti viešosios įstaigos Kėdainių ligoninės direktorių pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					             Valentinas Tamulis

